На основу члана 32,55,57 и 60. Закона о јавним набавкама („Сл.гласник РС“ број 124/2012, 14/2015 и 68/2015) и Одлуке о покретању поступка јавне набавке велике вредности ЈНВВ- ОП-1/2017 дел. број: 910 од 20.04.2017.године **Дом ученика средњих школа „Никола Војводић“,Бранка Вујина 13,Кикинда** (у даљем тексту: Наручилац) објављује

**ПОЗИВ ЗА ПОДНОШЕЊЕ ПОНУДА  
у отвореном поступку**

**Општи подаци о наручиоцу:**

**Назив наручиоца:** Дом ученика средњих школа „Никола Војводић“

**Адреса наручиоца:** Бранка Вујина 13, Кикинда

**Интернет страница наручиоца:** [www.dukikinda.edu.rs](http://www.dukikinda.edu.rs/)

**Врста наручиоца:** просвета, ученички и студентски стандард

**Матични број:** 08021031; **Шифра делатности:** 5590; **ПИБ:** 100579578

* **Врста поступка:**  Отворени поступак јавне набавке велике вредности – редни број ЈНВВ-ОП- 1/2017 обликован по партијама
* **Предмет јавне набавке- добра-** Набавка намирница за припремање оброка у Дому- по партијама:

назив и шифра из општег речника набавке:

15000000- Храна,пиће,дуван и сродни производи

**ПАРТИЈА VII** - **Свеже воће**

* Право учешћа у поступку имају сва правна и физичка лица која испуњавају обавезне и додатне услове предвиђене чл. 75. и 76. Закона о јавним набавкама који су ближе одређени конкурсном документацијом.
* Понуђачи су обавезни да уз понуду доставе доказе о испуњености услова за учешће у складу са чланом 77. Закона о јавним набавкама и условима из конкурсне документације.
* Понуду може поднети понуђач који наступа самостално, понуђач који наступа са подизвођачем / подизвођачима, као и група понуђача која подноси заједничку понуду.
* Вредновање елемената у оквиру датог критеријума за економски најповољнију понуду садржан је у конкурсној документацији и по њему ће се вршити оцењивање и рангирање понуђача.
* Понуде се припремају и подносе у складу са одредбама Закона о јавним набавкама, конкурсном документацијом и позивом. Конкурсна документација може се преузети са Портала јавних набавки portal.ujn.gov.rs или са интернет странице Наручиоца [www.dukikinda.edu.rs](http://www.dukikinda.edu.rs/).
* Понуђачи су у обавези да своје понуде доставе најкасније до 30-ог дана од објаве позива на Порталу јавних набавки тј. до 24.05.2017.године до 9 часова, у запечаћеној коверти (омоту) ,тако да се приликом отварања понуда може са сигурношћу утврдити да се први пут отвара, са назнаком:

**"ПОНУДА ЗА НАБАВКУ НАМИРНИЦА ЗА ПРИПРЕМАЊЕ ОБРОКА У ДОМУ –ЈНВВ ОП-01/2017- партија бр: VII – СВЕЖЕ ВОЋЕ - НЕ ОТВАРАТИ"**

на адресу: Дом ученика средњих школа „Никола Војводић“, Бранка Вујина 13, Кикинда.

Благовременом се сматрају понуде које су примљене и оверене печатом пријема Дома ученика средњих школа „Никола Војводић“, Бранкa Вујина 13, Кикинда, најкасније до 9 часова, последњег дана рока, без обзира на начин на које су послате. Уколико је последњи дан наведеног рока нерадни дан (субота, недеља) или државни празник, као последњи дан наведеног рока ће се сматрати први следећи радни дан.

Свака понуда коју наручилац прими после истека рока за достављање понуда, који је одређен у позиву и конкурсној документацији, биће одбачена, као неблаговремена и биће неотворена враћена понуђачу.

Исправном се сматра благовремена понуда која је дата са свим наведеним траженим подацима, која је јасна и недвосмислена,попуњена штампаним словима, оверана печатом и потписом овлашћеног лица и која у прилогу садржи све тражене доказе о испуњености обавезних услова за учешће у поступку набавке и све остале неопходне доказе прецизиране у конкурсној документацији.

Некомплетне и непотпуне понуде, понуде у којима су начињене било какве измене или допуне, понуде које нису сачињене у складу са упутством за сачињавање понуда и обавезним условима за учешће у поступку, понуде које не садрже сву тражену документацију, сматраће се неисправним и неће се разматрати.

* Поступак отварања понуда ће се спровести 30-ог дана од објаве позива на Порталу јавних набавки, тј. 24.05.2017. године са почетком у 9 часова и 15 минута, у просторијама Дома ученика средњих школа „Никола Војводић“,Бранка Вујина 13, Кикинда. Поступак отварања понуда је јаван. Јавност подразумева присуство представника понуђача који су поднели понуду, а који пре почетка поступка, морају предати посебно писмено овлашћење за присуство поступку отварања понуда, издато на меморандуму понуђача, оверено печатом и потписом овлашћеног лица, са јасном назнаком да се овлашћење односи на предметну јавну набавку и за одређену партију.
* Рок за доношење одлуке о додели уговора је 10 дана од дана отварања понуда.
* Лице за контакт: Ивана Таталовић, референт за јавне набавке, мејл: [ivana@dukikinda.edu.rs](mailto:ivana@dukikinda.edu.rs)